നിയമസഭയില് വരാത്ത ബിസിനസ്സ് പി.വി.അന്വര് എംഎല്എയ്ക്കെതിരെ പ്രതിപക്ഷം രംഗത്ത് തിരുവനന്തപുരം : നിയമസഭയില് നിന്നും തുടര്ച്ചയായി വിട്ടുനില്ക്കുന്ന നിലമ്ബൂര് എംഎല്എ പി.വി.അന്വറിനെതിരെ പ്രതിപക്ഷം രംഗത്ത്. എന്തുകൊണ്ടാണ് അന്വര് സഭയിലേക്ക് വരാത്തതെന്ന് വ്യക്തമാക്കേണ്ടത് സര്ക്കാരും പാര്ട്ടിയുമാണെന്നും ഇങ്ങനെയാണെങ്കില് അദ്ദേഹം രാജിവച്ചു പോകുന്നതാണ് നല്ലതെന്നും പ്രതിപക്ഷ നേതാവ് വി ഡി സതീശന് ആവിശ്യപ്പെട്ടു നിയമസഭയുടെ മൂന്നാം സമ്മേളനം ചേരുമ്ബോഴും അന്വര് വിദേശത്താണുള്ളത്.ഇതുവരെ ആകെ അഞ്ച് ദിവസമാണ് അന്വര് നിയമസഭയില് ഹാജരായത്. ഈ സാഹചര്യത്തിലാണ് അന്വറിനെതിരെ രൂക്ഷവിമര്ശനുമായി പ്രതിപക്ഷനേതാവ് വിഡി സതീശന് രംഗത്ത് വന്നത്. എന്തുകൊണ്ടാണ് അന്വര് സഭയിലേക്ക് വരാത്തതെന്ന് വ്യക്തമാക്കേണ്ടത് സര്ക്കാരും പാര്ട്ടിയുമാണ്. കഴിഞ്ഞ നിയമസഭാ തെരഞ്ഞെടുപ്പിന് മുന്പുള്ള മൂന്ന് മാസം അദ്ദേഹം സ്ഥലത്തില്ലായിരുന്നു. തെരഞ്ഞെടുപ്പ് കഴിഞ്ഞ് മൂന്ന് മാസമായിട്ടും അദ്ദേഹം സ്ഥലത്തില്ല. ഇങ്ങനെയാണെങ്കില് അദ്ദേഹം രാജിവച്ചു പോകുന്നതാണ് നല്ലത്. അസുഖം കാരണം ഒരാള് നീണ്ടകാലം വിട്ടു നിന്നാല് നമ്മുക്ക് മനസ്സിലാക്കാം. എന്നാല് ബിസിനസ് നടത്താനായി ഒരാള് നിയമസഭ ഒഴിവാക്കുകയാണേല് അദ്ദേഹം എംഎല്എയായി ഇരിക്കേണ്ട കാര്യമില്ല. ഇക്കാര്യത്തില് അന്വറാണ് തീരുമാനമെടുക്കേണ്ടത്. അല്ലെങ്കില് എല്ഡിഎഫൊരു നിലപാട് എടുക്കണം. നിയമസഭാ ചട്ടപ്രകാരവും ഭരണഘടനയും അനുസരിച്ച് ഈ വിഷയത്തില് പ്രതിപക്ഷം നീങ്ങും. വേണ്ട നടപടികള് കൃത്യസമയത്ത് തുടങ്ങുമെന്നും വി ഡി സതീശന് വ്യക്തമാക്കി. ഏതെങ്കിലും ഒരു അംഗം അറുപത് ദിവസം തുടര്ച്ചയായി സഭയില് ഹാജരാകാതിരുന്നാല് പരാതി ലഭിച്ചില്ലെങ്കിലും അയാളുടെ നിയമസഭാംഗത്വം റദ്ദാവും എന്നാണ് നിയമസഭയുടെ 1944 ചട്ടത്തില് പറയുന്നത്. ഈ ചട്ടം നിയമസഭയില് അന്വറിനെതിരെ ഉന്നയിക്കാനാണ് പ്രതിപക്ഷത്തിന്്റെ നീക്കം. അതേസമയം വിദേശത്തുള്ള അന്വര് ഈ മാസം 15ന് തിരിച്ചെത്തുമെന്നാണ് സിപിഎം വൃത്തങ്ങള് പറയുന്നത്. Abstains from Assembly Opposition against PV Anwar MLA